**RÁMCOVÁ DOHODA na dodávku tovaru**

**(ďalej v texte len „dohoda“)**

uzavretá v súlade s ustanovením § 269 ods.2
a nasl. Zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“)

uzatvorená medzi nasledovnými zmluvnými stranami

**Článok 1**

**Zmluvné strany**

**Objednávateľ:**

 Mesto Trnava

sídlo: Hlavná ulica 1, 917 71 Trnava

štatutárny orgán: JUDr. Peter Bročka, LL.M, primátor

IČO: 00313114

DIČ: 2021175728

Bankové spojenie: Prima banka Slovensko, a.s.

IBAN: SK75 5600 0000 0010 0248 2001

(ďalej len „ objednávateľ “)

**Dodávateľ:**

Obchodné meno:

sídlo/miesto podnikania:

štatutárny orgán:

IČO:

DIČ:

Zápis v OR OS /resp. č. živn. registra OU/:

Bankové spojenie:

IBAN:

e-mail :

(ďalej len „ poskytovateľ “)

**Článok 2**

**Preambula**

* 1. Zmluvné strany uzatvárajú túto Rámcovú dohodu v súlade s výsledkom verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.“) na predmet zákazky „Nákup pracích prostriedkov pre materské školy v Trnave“ zverejnenej na webovom sídle Mesta Trnava dňa 12.3.2018, pod značkou ....../2018, realizovanej ako zákazku podľa § 117 zákona č. 343/2015 Z. z., ktorej úspešným uchádzačom sa stal dodávateľ.
	2. Objednávateľ a dodávateľ (ďalej spoločne aj ako „zmluvné strany“) sa dohodli podľa § 269 ods. 2 zákona č. 513/1991 Zb. Obchodný zákonník v znení neskorších predpisov na uzavretí tejto Rámcovej dohody na dodanie tovaru (ďalej len „Rámcová dohoda“) za nižšie uvedených podmienok.
	3. Východiskovými podkladmi pre uzatvorenie tejto rámcovej dohody sú:
	4. Výzva na predloženie ponuky zo dňa 12.3.2018
	5. Krycí list ponuky
	6. Cena za poskytnuté služby:

 Jednotkové ceny tovarov sú uvedené v Prílohe č.1 – Krycí list ponuky, ktorý je neoddeliteľnou súčasťou tejto Rámcovej dohody.

**Článok 3
Predmet dohody**

3.1 Predmetom zákazky je nákup pracích prostriedkov pre materské školy v zriaďovateľskej pôsobnosti Mesta Trnava.

3.2. Sortiment tovaru je uvedený v Prílohe č. 1

3.3. Pracie prostriedky uvedené v Prílohe č. 1 v tabuľke „MŠ V Jame – pracie prostriedky“ bude zakúpený na dva krát. Na tento nákup budú vystavené dve objednávky. Tovar bude prevzatý na MŠ V Jame 27.

3.4. Pracie prostriedky uvedené v Prílohe č. 1 v tabuľke „Pracie prostriedky pre zamestnancov MŠ a ŠJ“, budú zakúpené na objednávku jednorázovo. Dodacie listy objednávateľ požaduje rozpísať podľa tabuľky „Pracie prostriedky pre zamestnancov MŠ a ŠJ“, t. j. na osem zariadení.

3.5. Verejný obstarávateľ požaduje dodať tovar na miesto určenia podľa Prílohy č. 1.

**Článok 4
Doba trvania rámcovej dohody**

* 1. Táto rámcová dohoda sa uzatvára na dobu určitú, a to do 31.12.2018.

**Článok 5
Podmienky plnenia**

5.1. Objednávateľ ako verejný obstarávateľ nie je povinný realizovať predpokladané množstvo tovaru v množstve a rozsahu tvoriaceho predmet plnenia rámcovej dohody. Celkové množstvo predmetu plnenia rámcovej dohody bude závisieť od finančných možností a konečných potrieb objednávateľa.

5.2. Pri fakturácii je dodávateľ povinný predložiť dodací list na tovar podľa Prílohy č. 1, ktorý bude tvoriť prílohu faktúry.

**Článok 6**

**Zmluvné podmienky**

* 1. Zmluvné strany vyhlasujú a zaväzujú sa, že za účelom plnenia tejto rámcovej dohody:

- sa budú riadiť ustanoveniami tejto rámcovej dohody a jednotlivými zadaniami

* 1. Zmluvné strany sa dohodli, že jednotlivé zákazky podľa ustanovení tejto rámcovej dohody sa budú zadávať na základe ustanovení tejto rámcovej dohody a realizovať v rozsahu a spôsobom uvedeným v jednotlivých zadaniach.

**Článok 7
Preberanie tovaru**

7.1. Preberanie tovaru bude vykonané na základe dodacieho listu.

7.2. Objednávateľ si vyhradzuje právo neprevziať tovar ak jeho druh, množstvo, balenie alebo kvalita nebudú zodpovedať požiadavke objednávateľa v zmysle Prílohy č. 1.

**Článok 8
Fakturácia a platobné podmienky**

8.1 Predmet zákazky bude uhrádzaný bezhotovostným prevodom na základe faktúry. Fakturácia bude vykonávaná pri každej dodávke tovaru. K faktúre budú priložené dodacie listy potvrdené odberateľom na každom mieste dodania tovaru.

8.2 Faktúra musí mať náležitosti daňového dokladu. V prípade, že faktúra nebude obsahovať všetky náležitosti daňového dokladu, alebo nebude obsahovať potrebné prílohy alebo tieto prílohy budú obsahovať nesprávne údaje, objednávateľ má právo vrátiť faktúru poskytovateľovi na opravu alebo doplnenie. V takom prípade začne nová 14-dňová lehota splatnosti faktúry plynúť po doručení opravenej alebo doplnenej faktúry.

8.3 Splatnosť faktúry bude do 14 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu dodávateľa.

**Článok 9
Ukončenie platnosti dohody**

9.1 Táto rámcová dohoda zaniká aj pred uplynutím doby uvedenej v článku 4:

* 1. na základe dohody zmluvných strán,
	2. z dôvodu výpovede podľa odseku 10.5 tohto článku,

9.2 Od tejto rámcovej dohody možno písomne odstúpiť iba v prípadoch, ktoré ustanovuje táto rámcová dohoda, alebo zákon. Odstúpenie musí byť písomné a zaslané na adresu zmluvnej strany uvedenú v čl. 1 tejto dohody.

9.3 Objednávateľ môže odstúpiť od tejto dohody, ak poskytovateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

9.4 Túto rámcovú dohodu je možné ukončiť aj písomnou výpoveďou ktorejkoľvek zmluvnej strany aj bez uvedenia dôvodu. Výpovedná lehota je trojmesačná a začína plynúť vždy od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhej zmluvnej strane. Výpoveď tejto rámcovej dohody musí mať písomnú formu a musí byť doručená druhej zmluvnej strane, inak je neplatná.

9.5 V prípade ukončenia platnosti dohody z akéhokoľvek dôvodu (okrem jej splnenia), bude mať dodávateľ nárok na úhradu ceny za časť predmetu plnenia dodanú ku dňu ukončenia platnosti dohody, a to vo výške vzájomne odsúhlaseného dodaného tovaru ku dňu ukončenia platnosti dohody. Zmluvné strany sú si povinné poskytnúť maximálnu možnú súčinnosť na vyúčtovanie poskytnutého predmetu plnenia.

9.6 Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu už poskytnutého plnenia.

**Článok 10
Záverečné ustanovenia**

10.1 Túto rámcovú dohodu možno zmeniť počas jej trvania bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní v znení neskorších predpisov.

10.2 Akékoľvek zmeny a doplnenia tejto rámcovej dohody môžu byť vykonané len písomným
a očíslovaným dodatkom k tejto rámcovej dohode po vzájomnej dohode zmluvných strán a podpísané oprávnenými osobami zmluvných strán.

10.3 Dodatkami sa však obsah dohody nesmie dostať do rozporu so súťažnými podkladmi
a ponukou predloženou úspešným uchádzačom.

10.4 Akákoľvek korešpondencia zasielaná na základe tejto dohody sa v prípade jej neprevzatia druhou zmluvnou stranou považuje za doručenú dňom uloženia zásielky na pošte, pokiaľ táto bola zaslaná na adresu registrovaného sídla druhej zmluvnej strany.

10.5 Táto dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa egov.trnava.sk.

10.6 Táto dohoda je vyhotovená v štyroch rovnopisoch, z toho tri obdrží objednávateľ a jeden dodávateľ.

10.7 Zmluvné strany vyhlasujú, že si túto rámcovú dohodu prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, pripájajú vlastnoručné podpisy ich oprávnených zástupcov.

Táto dohoda bola zverejnená dňa .....................

V Trnave, dňa .......................... V ........................, dňa ....................

Za objednávateľa: Poskytovateľ:

........................................ ..........................................

 JUDr. Peter Bročka, LL.M.

 primátor